《赠汤以脩纪善进阶致政》
明代·朱诚泳

董贾才华擅俊良，曳裾元侍我先王。笼鹅书妙黄金薤，倚马吟成白雪章。

松柏经霜知不改，筌蹄得意信难忘。一封竟遂柴桑愿，又进官阶拜宠光。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。